
****

RĪGAS VINGROŠANAS SKOLA

**BĒRNU TIESĪBU AIZSARDZĪBAS VADLĪNIJAS**



Rīgā, 2024.

**SATURS**

[**1. IEVADS** 3](#_Toc177467891)

[**2. VADLĪNIJU IZSTRĀDES MĒRĶIS** 4](#_Toc177467892)

[**3. VARDARBĪBA PRET BĒRNU** 4](#_Toc177467893)

[**4.** **ĪPAŠIE RISKI BĒRNU TIESĪBU AIZSARDZĪBAS JOMĀ MĀKSLAS UN SPORTA VINGROŠANĀ** 5](#_Toc177467894)

[**5. DROŠAS VIDES NODROŠINĀŠANA UN RĪCĪBAS PLĀNS BĒRNU TIESĪBU AIZSARDZĪBAI** 6](#_Toc177467895)

[**Rīcības plāns attiecību līmenī: DARBINIEKS-BĒRNS** 8](#_Toc177467896)

[**Rīcības plāns attiecību līmenī: BĒRNS-BĒRNS** 9](#_Toc177467897)

[**Rīcības plāns attiecību līmenī: VECĀKS-BĒRNS** 10](#_Toc177467898)

[**6. ZIŅOŠANAS KĀRTĪBA** 11](#_Toc177467899)

[*PIELIKUMS 1* 14](#_Toc177467900)

[**Vadlīniju ieviešana un gada plāns** 14](#_Toc177467901)

[*PIELIKUMS 2* 15](#_Toc177467902)

[**Rīgas Vingrošanas skolas incidentu lapa** 15](#_Toc177467903)

[*PIELIKUMS 3* 17](#_Toc177467904)

[**RĪCĪBAS KODEKSS TRENERIM** 17](#_Toc177467905)

[*PIELIKUMS 4* 18](#_Toc177467906)

[**RĪCĪBAS KODEKSS VECĀKIEM** 18](#_Toc177467907)

[*PIELIKUMS 5* 19](#_Toc177467908)

[**RĪCĪBAS KODEKSS SPORTISTAM** 19](#_Toc177467909)

[*PIELIKUMS 6* 20](#_Toc177467910)

[**Rīgas Vingrošanas skolas Bērnu tiesību aizsardzību komanda** 20](#_Toc177467911)

# **1. IEVADS**

Rīgas Vingrošanas skola - vieta, kur bērnu kustību prieks, sapņi un cerības pāraug mērķtiecībā, gribasspēkā un sasniegumos!

Rīgas Vingrošanas skola (Skola) dibināta 1962. gadā. Skola savu darbību realizē Rīgas valstspilsētas pašvaldības, Izglītības, kultūras un sporta departamenta (turpmāk – Departaments) pakļautībā. Skola ir profesionālās ievirzes sporta izglītības iestāde, kas īsteno licencētās profesionālās ievirzes sporta izglītības programmas un interešu sporta izglītības programmas sporta un mākslas vingrošanā. Skolā ik gadu nodarbojas vairāk kā tūkstotis bērnu un jauniešu gan sporta, gan mākslas vingrošanā, kvalificētu sporta treneru vadībā. Skolā strādā ap 50 sporta treneru. Lielākā daļa skolas audzēkņu savas treniņu gaitas uzsāk agrā vecumā (4 gadi) interešu izglītības grupās, vēlāk turpinot apgūt sporta veidu profesionālās ievirzes grupās.

Skolas darbības mērķis ir ne tikai sagatavot augstu sasniegumu sportistus, tikpat svarīgi ir palīdzēt bērniem un jauniešiem attīstīties un izaugt par stiprākiem, mērķtiecīgākiem, patstāvīgākiem un laimīgākiem pieaugušajiem, kas saglabā vērtības, kustību prieku un veselīgu dzīvesveidu visas dzīves garumā.

**Skolas misija**: Mēs negarantējam, ka visi kļūs olimpiskie čempioni vingrošanā. Bet mēs sniedzam atbalstu, lai ikviens kļūtu par uzvarētāju savā dzīvē.

Panākumu gūšana sportā ir garš un izaicinošs ceļojums, kas piepildīts ar daudziem kāpumiem un kritumiem, uzvarām un zaudējumiem. Tieši vecāki un treneri ir jaunā sportista atbalsts viņa ceļā uz sportisko izaugsmi un sasniegumiem. Sports sniedz jauniešiem daudz vairāk nekā tikai brīvā laika aizpildīšana. Sports palīdz iemācīties vērtības, tādas kā drosme, cieņa, uzdrīkstēšanās un mērķtiecība, kas ir tikai dažas no galvenajām vērtībām, ko mēs iegūstam sportā, bet izmantojam un realizējam ikdienas dzīvē.

Bērniem un pusaudžiem ikdienā ir svarīgi socializēties caur sporta aktivitātēm, kuras sniedz iespēju iepazīties ar vienaudžiem, gūt sasniegumus un uzlabot savu psihoemocionālo labsajūtu un fizisko veselību. Mēs pieaugušie (gan vecāki, gan visi skolas darbinieki) - esam atbildīgi par to, lai bērni un pusaudži justos droši un pasargāti šajā procesā. Un to mēs varam nodrošināt, ja:

* katrā savā lēmumā vadāmies pēc bērnu labākajām interesēm;
* ja mums visiem ir vienota izpratne par to, kas ir drošība attiecībās un, kas ir vardarbība;
* katrs apzinās savu lomu bērnu aizsardzībā un mums katram ir skaidrs plāns – gan kā preventīvi nepieļaut vardarbību, gan kā rīkoties, kad vardarbība notikusi.

# **2. VADLĪNIJU IZSTRĀDES MĒRĶIS**

Apzinoties savu atbildību, Skolas komanda ir uzsākusi Bērnu tiesību aizsardzības vadlīniju izstrādi un ieviešanu Rīgas Vingrošanas skolā. Vadlīnijas apstiprina Skolas apņemšanos nodrošināt drošu vidi, pozitīvu pieredzi un prieku nodarboties ar mākslas vai sporta vingrošanu visiem bērniem un jauniešiem, ievērojot bērna tiesību aizsardzības pamatprincipus (noteikti ANO Konvencijā par bērna tiesībām):

* bērna tiesību īstenošana – pamats ikvienam lēmuma un rīcībai,
* bērna līdzdalība,
* nekaitēt;
* nediskriminēt;
* ievērot bērna labākās intereses;
* ņemt vērā bērna un viņa ģimenes stiprās puses.

Vadlīnijas izstrādātas, lai palīdzētu ikvienam, kas iesaistīts Skolā, rīkoties bērnu vislabākajās interesēs un aizsargātu bērnus no vardarbības, un reaģētu uz jebkuriem starpgadījumiem.

Ar Vadlīniju palīdzību var tikt savlaicīgi identificēti un novērsti vardarbības pret bērnu riski, kā arī paredzēta konkrēta rīcības shēma vardarbības pret bērnu gadījumā. Vadlīnijas ir paredzētas Skolas treneriem, kuri strādā ar bērniem, kā arī darbiniekiem, kuri tiešā veidā nestrādā ar bērniem, bērnu vecākiem un pašiem bērniem, lai veicinātu vienotas izpratnes veidošanu par bērnu tiesībām un to realizēšanu.

# **3. VARDARBĪBA PRET BĒRNU**

Saskaņā ar Bērnu tiesību aizsardzības likuma (turpmāk – BTAL) 3. panta pirmā daļu **bērns** ir persona, kas nav sasniegusi 18 gadu vecumu, izņemot tās personas, kuras saskaņā ar likumu izsludinātas par pilngadīgām vai stājušās laulībā pirms 18 gadu vecuma sasniegšanas.

Pasaules Veselības organizācija vardarbību definē kā “tīšu, iedomātu vai reāla fiziska spēka vai varas apzinātu lietošanu pret sevi, citu personu, grupu vai kopienu, kas izraisa vai spēj izraisīt ievainojumu, nāvi, psiholoģisku kaitējumu, attīstības traucējumus vai zaudējumus” (Butchart, Hillis & Burton, 2016). Latvijas Republikas likumdošanā vardarbība pret bērnu ir definēta, kā visu veidu fiziska vai emocionāla cietsirdība, seksuāla izmantošana, pamešana novārtā vai cita veida izturēšanās, kas apdraud vai var apdraudēt bērna veselību, dzīvību, attīstību vai pašcieņu (BTAL 1. pants).

**Fiziska vardarbība** ir bērna veselībai vai dzīvībai bīstams apzināts spēka pielietojums saskarsmē ar bērnu, bērna fiziska sodīšana vai apzināta bērna pakļaušana kaitīgu faktoru, tai skaitā tabakas dūmu, iedarbībai (BTAL 1. panta 11. punkts). Ar fizisku vardarbību visbiežāk tiek saprasta - sišana, pēršana, grūšana, mešana, purināšana, dedzināšana, kniebšana, griešana, pļaukāšana, žņaugšana, ieslēgšana, neļaušana gulēt vai iemigt.

**Emocionāla vardarbība** ir bērna pašcieņas aizskaršana vai psiholoģiska ietekmēšana (draudot, lamājot, pazemojot, bērna klātbūtnē vardarbīgi izturoties pret viņa tuvinieku vai citādi kaitējot viņa emocionālajai attīstībai) (BTAL 1. panta 12. punkts). Emocionālā vardarbība iekļauj sevī draudēšanu, lamāšanu, ņirgāšanos, bērna atraidīšanu, ignorēšanu, pazemošanu.

**Nolaidība** ir bērna aprūpes un uzraudzības pienākumu nepildīšana vai pavirša, nevērīga pildīšana (BTAL 1. panta 131. punkts).

**Pamešana novārtā** ir ilgstoša vai sistemātiska nolaidība pret bērnu, kas kaitē vai var kaitēt bērna attīstībai, vai rada bērnam fiziskas vai psihoemocionālas ciešanas (BTAL 1. panta 132. punkts).

**Bērna aprūpes pienākumu nepildīšana** ir bērna fizisko, emocionālo, sociālo vajadzību, veselības aprūpes un izglītības nenodrošināšana, kā arī bērna vecumam neatbilstoša aprūpe, kas iekļauj bērna nekontrolētu viedierīču lietošanu bez vecumam atbilstoša laika ierobežojuma un satura kontroles, kas ilgtermiņā apdraud bērna veselību un attīstību (BTAL 1. panta 133. punkts).

**Bērna seksuāla izmantošana** - bērna iesaistīšana jebkādās seksuālās vai citās darbībās ar mērķi sniegt vai gūt seksuālu stimulāciju vai seksuālu apmierinājumu, ko veic pieaugušais vai cits bērns, kurš sava vecuma vai attīstības dēļ atrodas atbildības, uzticības vai spēka pozīcijās attiecībā pret upuri.

**Kaitējoša seksuāla uzvedība** – bērnu iesaistīšanās seksuālās sarunās vai darbībās, kas nav atbilstošas viņu vecumam vai attīstības stadijai. Uzvedība var būt kaitīga sev vai citiem, kā arī ļaunprātīga pret citu bērnu, jaunieti vai pieaugušo. Tā var variēt no atklātu seksuālu vārdu un frāžu izmantošanas līdz seksuālam aktam/penetrācijai ar citiem bērniem vai pieaugušajiem (Hackett, Branigan & Holmes, 2019; Garrett, Doherty, & Hann, 2017).

**Vardarbība pret bērnu ar tehnoloģiju starpniecību. Kibermobings –** apzināta, mērķtiecīga un sistemātiska, emocionāli vardarbīga izturēšanās, izmantojot sociālos tīklus vai citus digitālos komunikācijas veidus, vērsta pret vienu vai vairākiem bērniem no vienaudžu grupas puses, ar mērķi aizvainot, pazemot, izsmiet vai kā citādi aizskart.

# **4.** **ĪPAŠIE RISKI BĒRNU TIESĪBU AIZSARDZĪBAS JOMĀ MĀKSLAS UN SPORTA VINGROŠANĀ**

**1. Nepiemērota, neatbilstoša drošības ievērošana.**  Mākslas un sporta vingrošana ir sporta veidi ar paaugstinātu bīstamību. Vingrošanas rīku nepiemērota sagatavošana, to darba kārtības un lietošanas nepārbaudīšana var apdraudēt bērna veselību un dzīvību.

**2. Bērna privātuma pārkāpšana**. Ģērbtuves, dušas un situācijas, kas saistītas ar tuvu fizisku kontaktu (piemēram, fizioterapija un citas procedūras) var radīt iespēju bērnu iebiedēt, neatbilstoši fotografēt vai filmēt un seksuāli izmantot.

**3. Pāridarījumi ar tehnoloģiju starpniecību. Kibermobings.** Fotografēšana vai filmēšana bez piekrišanas sacensību laikā, ievietošana sociālajos tīklos ar mērķi pazemot. Arī bērna attēlu ievietošanai sociālajos tīklos ar labu nodomu (treneri vai vecāki lepojas ar bērna panākumiem) arī varbūt kaitējoša – bērns tiek vērtēts ne tikai no tiesnešu puses sacensību laikā, bet sociālajos tīklos no jebkura cilvēka, komentāri ne vienmēr ir pozitīvi. Arī šī “vērtēšana” rada spiedienu, kas ietekmēt negatīvi bērnu.

**4.** **Fiziskas traumas**. Katrs sporta veids ir saistīts ar zināmu fizisku traumu un savainojumu risku, un vingrošana nav izņēmums. Tomēr vēlme gūt panākumus un uzvarēt var nozīmēt, ka bērni ir spiesti darīt to, kas nav atbilstoši bērnu vecumam un viņu spēju līmenim.

**5. Emocionāls vai fizisks spiediens rezultāta dēļ.** Uzvara ir svarīga sporta sastāvdaļa. Tomēr, pieprasot no bērniem augstus rezultātus un radot tiem pārmērīgu spiedienu n treneru vai/un vecāku puses, lai tiktu gūti panākumi, bērniem var tikt nodarīts psiholoģisks, emocionāls un fizisks kaitējums.

**6. Emocionāls spiediens attiecībā uz bērna izskatu**. Treneri vai vecāki izdara spiedienu uz bērnu sakarā ar lieko svaru bez jebkāda medicīniskā pamatojuma. Vacāki dažkārt ierobežo bērna uzturu, kas var radīt draudus bērna attīstībai un veselībai.

**7. Fizisks kontakts ar sportistu.** Vingrošanā nav iespējams veikt treniņu procesu bez pieskaršanās sportistam. Veicot akrobātiskos vai horeogrāfiskos elementus, drošības nodrošināšana pieprasa fizisku kontaktu ar bērnu. Arī lokanības un stiepšanas vingrojumu izpildē rodas fizisks kontakts.

**8. Ciešas attiecības.** Sportista attiecības ar treneri un citu atbalsta personālu (piemēram, fizioterapeitiem un ārstiem) ir svarīgs un pozitīvs aspekts. Daudzi bērni ar saviem treneriem izveido ciešas un uzticības pilnas attiecības, kurām bieži vien ir ļoti svarīga loma bērnu dzīvē, it īpaši, ja bērniem nav pozitīvu, atbalstošu attiecību ar citiem pieaugušajiem. Tomēr, lai gan daudzi treneri veido ļoti atbalstošas attiecības, kas ir viņu atbildībā esošo bērnu interesēs, var rasties arī iespējas ļaunprātīgi izmantot šo autoritāti un uzticību, un nodarīt kaitējumu bērniem.

**9. Braucieni ar nakšņošanu.** Nakšņošanas braucieni var radīt daudzus potenciālus riskus, tostarp neatbilstošu uzraudzību, bērnu pazušanu, bērnu piekļuvi alkoholam vai neatbilstošām televīzijas pārraidēm, problēmas ar sociālo mediju izmantošanu un ļaunprātīgas izmantošanas iespējas, īpaši seksuālo izmantošanu.

# **5. DROŠAS VIDES NODROŠINĀŠANA UN RĪCĪBAS PLĀNS BĒRNU TIESĪBU AIZSARDZĪBAI**

Sporta organizācijām un ikvienam sporta dalībniekam ir pienākums veicināt drošu, cieņpilnu kultūru, lai sportisti varētu attīstīties bez uzmākšanās, ļaunprātīgas izmantošanas vai vardarbības.

Ikvienam sportistam ir tiesības uz aizsardzību no vardarbības, uzmākšanos un ļaunprātīgu izmantošanu neatkarīgi no viņa rases, ādas krāsas, dzimuma, seksuālās orientācijas, valodas, reliģijas, politiskajiem vai citiem uzskatiem, nacionālās vai sociālās izcelsmes, īpašuma, dzimšanas, invaliditātes, fiziskās īpašības, sportiskās spējas vai cita statusa.

Apvienoto Nāciju Organizācijas Bērnu tiesību konvencijas 19. pantā ir paredzētas visu bērnu tiesības būt pasargātiem no vardarbības.[[1]](#footnote-2)

**Droša vide** ir tāda vide, kur visi, gan darbinieki, gan bērni, var justies pasargāti un ne no kā nav jābaidās. Drošībai ir būtiska nozīme labsajūtas, prieka un miera radīšanā. Bet par drošību esam atbildīgi mēs visi un nedrīkstam aizmirst, ka atbildību par bērnu drošību nevaram deleģēt pašiem bērniem, jo viņi ir tikai bērni un viņiem ir tiesības daudzas lietas nezināt.

Skola ir darba vide gan skolas personālam, gan bērniem, tāpēc ir svarīgi radīt darba procesam atbilstošus vides apstākļus, lai darba un mācību- treniņu process būtu produktīvs un kvalitatīvs, kā arī veselībai nekaitīgs un drošs.

Skolā drošu vidi nodrošina saskaņā ar Ministru kabineta 2023.gada 22.augusta noteikumiem Nr. 474 “Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos”, skolas iekšējās kārtības noteikumiem, skolas drošības noteikumiem un iekšējās kārtības noteikumiem sporta zālē.[[2]](#footnote-3)

Droša skolas vide[[3]](#footnote-4):

* uztverama kā tās darbinieku, bērnu, viņu vecāku un visas skolas kopienas saskarsmes biežums un kvalitāte;
* līdzsvaro fizisku drošību ar atbalstošu vidi, ir sagatavota krīzes situācijām;
* veicina uzvedību, kur sekas par noteikumu pārkāpšanu un ieguvumi tos ievērojot ir skaidri definēti un saprotami;
* nodrošina bērna labākās intereses (BTAL 6. panta 2.1 daļa):

1 bērnam emocionāli tuvas, pastāvīgas, ģimeniskas attiecības;

2. bērna vajadzībām un spējām atbilstošu izglītību (ievērojot MK noteikumus, apstiprinātās sporta programmas, gada plānus);

3. bērna vajadzībām atbilstošu veselības aizsardzību (obligāto veselības pārbaudi, palīdzību traumu gadījumos u.c). ;

4. bērna vecumam, emocionālajām un fiziskajām vajadzībām atbilstošu aprūpi;

5. atbalstu bērna līdzsvarotai garīgajai un fiziskajai attīstībai;

6. iespēju bērnam attīstīt savu individualitāti, spējas un intereses;

7. bērna līdzdalību ar viņu saistītu lēmumu pieņemšanas procesos;

8. bērna viedokļa uzklausīšanu un ievērošanu atbilstoši bērna vecumam, briedumam un spējai viedokli formulēt;

9. bērna pasargāšanu no lojalitātes konflikta;

10. drošu vidi, kurā bērnam augt un attīstīties, aizsardzību no vardarbības, apdraudējuma, antisociālas uzvedības un atkarību ietekmes;

11. bērna identitātes saglabāšanu;

12. bērna atbildības izjūtas veidošanu;

13. citus bērna attīstībai un labklājībai nozīmīgus apstākļus.

# **Rīcības plāns attiecību līmenī: DARBINIEKS-BĒRNS**

|  |  |  |
| --- | --- | --- |
| **Kas?** | **Ko dara?** | **Pie kā griezties?** |
| **1.solis Pamanīt-atpazīt** |  |  |
| Cits skolas darbinieks vai bērna vecāki  Bērns  Medicīnas darbinieks | Nekavējoties apturēt (mierīgi iejaukties) novēroto darbinieka vardarbību vai izteikt darbiniekam aizdomas par iespējamo viņa vardarbību pret bērnu  Stāsta par vardarbību pret sevi (vai citu bērnu)  Apskata un pārrunā ar bērnu, runā par novēroto/iespējamo vardarbību ar treneri | Skolas direktors, BTA komanda  Vecāki, jebkurš skolas darbinieks, medicīnas darbinieks  Bērna vecāki, direktors |
| **2.solis Informēt** |  |  |
| Cits iestādes darbinieks vai mediķis  Vecāks  Bērns  Direktors (ja ir aizdomas par iespējamo darbinieka vardarbību)  Direktors (ja ir pieradīta darbinieka vardarbība pret bērnu ) | Ziņo mutiski un rakstiski (incidentu lapa ) par novēroto vardarbību/aizdomām  Ziņo mutiski, rakstiski ( incidentu lapa, iesniegums) vai anonīmi par novēroto vardarbību vai aizdomām par iespējamo darbinieka vardarbību pret bērnu  Bērna mutisku sūdzību noformē rakstiski iestādes darbinieks incidentu lapā  Pārrunas ar darbinieku, sakarā ar saņemto informāciju, par viņa vardarbību /aizdomām, pieprasa nekavējoties rakstisko paskaidrojumu un informē par incidentu mutiski vai rakstiski (vēstule personai) bērna vecākus  Nekavējoties 5.solis | Direktors, BTA komanda  Direktors  Direktors, lietvede  Institūciju iesaistīšana |
| **3.solis Risināt skolā** |  |  |
| |  | | --- | | Direktors, BTA komanda, darbinieks  Direktors, bērna vecāki, darbinieks  Direktors, skolas darbinieki | | Tikšanās– incidentu lapas izskatīšana, situācijas liecinieku un darbinieka paskaidrojuma analizēšana, pārrunas ar darbinieku, risinājumi situācijas uzlabošanai. Nepieciešamības gadījumā -darbinieka darba monitorings: darbinieka darba hospitāciju, kontroles un vērojumu organizēšana iestādē. Ja situācija uzlabojusies -ieteikumi, rekomendācijas darbiniekam, ja situācijas nav uzlabojusies-direktors vērtē fiksēto pārkāpumu smagumu un iespēju darbiniekam turpināt darbu iestādē  Tikšanās(incidentu lapa) - pārrunas, darbinieka paskaidrojumi, risinājumi situācijas uzlabošanai  Preventīvie pasākumi skolā : izglītojošie pasākumi darbiniekiem par tēmu “Izmantojamās un nepieļaujamās iestādē bērnu audzināšanas un disciplinēšanas metodes un principi” | Direktors, BTA komanda  BTA komanda  Atbalsta speciālisti (lekcijas, BTA sapulces) |
| **4.solis Speciālistu iesaistīšana** |  |  |
| Direktors  Speciālisti  Darbinieks, direktors, speciālisti  Direktors, BTA komanda, darbinieki | Rakstiski (dienesta vēstule) –situācijas pamatotais apraksts, veiktās darbības, situācijas risināšanai iestādē  Darbinieka darba kvalitātes novērošana iestādē  Tikšanās - ja situācija ir uzlabojusies, ieteikumi un rekomendācijas darbiniekam/ja ir konstatēti darbinieka darba pārkāpumi -darba uzteikums darbiniekam  Sapulces -Preventīvie pasākumi iestādē, lai novērstu vardarbību (darbinieks-bērns) | Atbalsta speciālisti  Iestādes BTA komandai, Atbalsta speciālistiem (lekcijas, praktikumi) |
| **5.solis Institūciju iesaistīšana** |  |  |
| Direktors  Institūcijas  Direktors, BTA komanda, darbinieki | Mutiski un rakstiski informē par situāciju (dienesta vēstule), nekavējoties, tajā pašā dienā  Rakstiski informē bērna vecākus, informē mutiski/rakstiski RD IKSD, gatavo darba uzteikumu darbiniekam  Tikšanās  Sapulce - Preventīvie pasākumi skola, lai novērstu vardarbību: darbinieks-bērns | Policija  RD IKSD  Speciālisti, BTA komanda |

# **Rīcības plāns attiecību līmenī: BĒRNS-BĒRNS**

|  |  |  |
| --- | --- | --- |
| **Kas?** | **Ko dara?** | **Pie kā griezties?** |
| **1.solis Pamanīt-atpazīt** |  |  |
| Darbinieks  Vecāki  Bērns | Secina vardarbības faktu/ aizdomas (fiksē Incidentu lapā), pēc nepieciešamības uzaicina medicīnas darbinieku  Secina vardarbības faktu/aizdomas  Stāsta par sevi vai citu bērnu | Bērnu vecāki, direktors, BTA komanda    Treneris, direktors  Skolas darbiniekam, vecākiem |
| **2.solis Informēt** |  |  |
| Darbinieks  Vecāks  Bērns  Direktors | Ziņo mutiski un rakstiski (incidentu lapa) par vardarbības faktu /aizdomām  Ziņo mutiski un rakstiski (incidentu lapa) par vardarbības faktu /aizdomām  Bērna mutisko sūdzību treneris vai lietvede noformē rakstiski un reģistrē skolā  Pieprasa rakstisku situācijas paskaidrojumu no bērna trenera, darbinieka,  mutiski /rakstiski (vēstule personai) uzaicina un veic individuālas pārrunas ar bērna, kurš apdraud savu vai cita bērna veselību un drošību, vecākiem | Treneris, direktors, BTA komanda  Treneris, direktors, BTA komanda  Direktors, BTA komanda  Vecāki |
| **3.solis Risināt skolā** |  |  |
| BTA komanda, direktors, iesaistītie treneri  Direktors, BTA komanda, bērna (kas apdraud savu vai cita bērna drošību un veselību) vecāki, iesaistītie treneri  Direktors, BTA komanda, pedagogi | BTA komandas tikšanās - konfliktsituācijas analizēšana, uzdevumi un rekomendācijas treneriem, uzlabošanas pasākumi grupā  Tikšanās–pārrunas ar vecākiem, ieteikumi par psihologa iesaistīšanu, uzlabošanas pasākumi ģimenē, atbalsts un sadarbība, vienotas prasības noteikšana ģimenē un skolā. Ja situācija neuzlabojas vai pasliktinās, tiek izskatīts jautājums par bērna izslēgšanu no skolas.  Sapulce -preventīvie pasākumi skolā vardarbības bērns-bērns novēršanai  (atbalsts un konsultācijas vecākiem, izglītojošie pasākumi vecākiem un darbiniekiem) | Direktors, BTA komanda  BTA komanda, vecāki  BTA komanda, Atbalsta speciālisti |
| **4.solis Speciālistu iesaistīšana** | - |  |
| **5.solis Institūciju iesaistīšana** |  |  |
| Direktors  Direktors  Institūcijas | Mutiski un rakstiski informē par situāciju (dienesta vēstule,) nekavējoties tajā paša dienā  Mutiski un rakstiski informē bērna vecākus  Darbs ar ģimeni situācijas uzlabošanai | Policija, Bāriņtiesa , BAC  Bērna vecāki |

# **Rīcības plāns attiecību līmenī: VECĀKS-BĒRNS**

|  |  |  |
| --- | --- | --- |
| **Kas?** | **Ko dara?** | **Pie kā griezties?** |
| **1.solis Pamanīt-atpazīt** |  |  |
| |  |  | | --- | --- | | Darbinieks    Medicīnas darbinieks  Vecāks  Bērns |  | | Secina vardarbības faktu/aizdomas (rakstiski incidentu lapā), pēc nepieciešamības uzaicina medicīnas darbinieki  Vērtē bērna veselības stāvokli (fiksē incidentu lapā)  Secina faktu/aizdomas  Stāsta par sevi vai citu bērnu | Medicīnas darbinieks, direktors, BTA komanda  Treneris, bērna vecāki  Treneris, direktors  Treneris, Skolas darbinieks, vecāki |
| **2.solis Informēt** |  |  |
| Darbinieks, medicīnas darbinieks  Vecāks  Bērns  Direktors  Direktors (ja ir pieradītā vecāka fiziskā vardarbība pret bērnu) | Ziņo mutiski un rakstiski ( incidentu lapa) par faktu/aizdomām un medicīnas darbinieka vērtējumu (akts)  Mutiski/rakstiski (incidentu lapa) /anonīmi ziņo par faktu/aizdomām  Bērna mutisko sūdzību darbinieks noformē rakstiski un reģistrē iestādē  Mutiski/Rakstiski(vēstule personai)  Nekavējoties 5.solis | Direktors  Direktors, treneris  Direktors, lietvede  Bērna vecāki  Institūciju iesaistīšana |
| **3.solis Risināt skolā** |  |  |
| |  | | --- | | Direktors, bērna vecāki  BTA komanda, direktors, iesaistītie darbinieki  Direktors, bērna vecāki, BTA komanda, iesaistītie pedagogi  Direktors, BTA komanda, darbinieki, vecāki | | Tikšanās, individuālās pārrunas un situācijas noskaidrošana  BTA komandas tikšanās(protokols) situācijas analizēšana, rīcības plāns uzlabošanai  Tikšanās(protokols), lēmumi situācijas uzlabošanai, atbalsts un konsultācija vecākiem, ieteikumi vecākiem (nepieciešamības gadījumā, speciālistu konsultācijas ieteikšana )  Darbinieku/Vecāku sapulce, iestādes padome(protokols)-Preventīvie pasākumi iestādē vardarbības vecāks-bērns novēršanai, ieteikumi un rekomendācijas darbiniekiem, izglītojošie pasākumi vecākiem un darbiniekiem | Bērna vecāki, direktors  BTA komanda, iesaistītie darbinieki  BTA komandai, bērna vecākiem, direktors  Direktors ,BTA komandai, darbiniekiem, vecākiem,  Atbalsta speciālistiem (sapulces, lekcijas, semināri) |
| **4.solis Speciālistu iesaistīšana** | - |  |
| **5.solis Institūciju iesaistīšana** |  |  |
| Direktors  Direktors  Institūcijas | Mutiski un rakstiski informē par situāciju (dienesta vēstule,) nekavējoties tajā paša dienā  Mutiski un rakstiski informē bērna vecākus  Darbs ar ģimeni situācijas uzlabošanai | Policija, BAC, Bāriņtiesa  Vecāki  Vecāki |

# **6. ZIŅOŠANAS KĀRTĪBA**

1. Rīgas Vingrošanas skolas darbinieki reaģē uz ikvienu iesniegtu ziņojumu vai sūdzību par iespējamu bērna interešu aizskārumu vai apdraudējumu bērna drošībai pēc Vadlīniju noteiktās kārtības.

2. Direktors/Atbildīgais par vadlīniju izpildi (turpmāk – atbildīgais) izskaidro ziņošanas un sūdzību iesniegšanas iespēju un kārtību visiem skolas darbiniekiem, savukārt grupu treneri par to informē savus audzēkņus. Vecāki ar to var iepazīties skolas mājas lapā gymnast.lv, e-klasē.

3. Ikviena skolas darbinieka, pienākums ir pēc Vadlīnijās noteiktās kārtības reaģēt uz notiekošu vai pagātnē notikušu, bērna interešu aizskārumu vai aizdomām, ka šāds pārkāpums varētu notikt.

4. Sūdzību iesniegšanas un izskatīšanas primārais mērķis ir identificēt ikvienu iespējamu bērna interešu aizskārumu vai apdraudējumu un to novērst.

5. Visās darbībās, kas skar sūdzību un ziņojumu izskatīšanu, iesaistīto personu pienākums ir ievērot konfidencialitāti, un informāciju par bērnu var izpaust tikai tiktāl, cik tas nepieciešams sūdzības izskatīšanai.

6. Skolas vadība ir atbildīga par to, lai katrā atsevišķā gadījumā tiktu ievērota Vadlīnijās noteiktā sūdzības izmeklēšanas kārtība.

**Sūdzību izskatīšanas komisija**

1. Sūdzības un ziņojumus izskata direktors un Atbildīgais par vadlīniju izpildi, bet sarežģītākos gadījumos - Sūdzību izskatīšanas komisija (turpmāk – Komisija), kurā ir vismaz trīs cilvēki. Sūdzību komisijas pamatsastāvs ir šāds:

a. direktors,

b. sporta veida treneris,

c. atbildīgais.

2. Atkarībā no sūdzības rakstura, komisijas sastāvs var atšķirties un tajā var tikt pieaicināti vēl citi skolas darbinieki vai speciālisti pēc komisijas dalībnieku ieskata

3. Gadījumos, ja sūdzība iesniegta par kādu no komisijas dalībniekiem vai par Atbildīgo par vadlīniju izpildi, pats dalībnieks Komisijā nepiedalās, bet sūdzības izskatīšanā tiek pieaicināti vismaz vēl divi darbinieki.

**Sūdzības iesniegšana**

4. Skolā ar direktora rīkojumu tiek iecelta par Vadlīniju izpildi atbildīgā persona – Aleksandra Belovzorova. Informācijai par šo personu un tam, ka tieši pie viņas ikviens var vērsties ar mutisku vai rakstisku sūdzību, ir pieejama Skolas vestibilā ikvienam redzamā vietā.

5. Sūdzību par Vadlīniju pārkāpumu vai jebkādu citu bērna interešu aizskārumu var iesniegt mutiski, rakstiski vai elektroniski:

a. atbildīgajam par Vadlīniju izpildi.

b. grupas trenerim vai ikvienam citam skolas darbiniekam, kas sūdzības iesniedzējam ir pieejams;

c. iesūtot pa pastu uz Rīgas Vingrošanas skolas adresi Rīgā, Miera ielā 62;

d. iesūtot elektroniski uz skolas e-pastu vingrosanasskola@riga.lv;

e. mutiski, izstāstot iespējamā pārkāpuma/apdraudējuma būtību trenerim, direktoram vai ikvienam citam skolas darbiniekam, kas sūdzības iesniedzējam ir pieejams;

f. ieliekot ziņojumu sūdzību un ierosinājumu kastītē, kas pieejama skolas vestibilā ikvienam redzamā vietā. (Kastītes saturs tiek pārbaudīts katru darba dienu līdz plkst.11.00).

**Sūdzības izskatīšana**

1. Katrā gadījumā, kad saņemta sūdzība, tās saturu sūdzības saņēmējam ir pienākums ieprotokolēt incidenta lapā, pēc parauga Vadlīniju Pielikumā un elektroniski nosūtīt/nodot Atbildīgajam par Protokola izpildi un direktoram. Ja sūdzības saturs prasa tūlītēju rīcību (bērns nav drošībā, apdraudējums notiek pašreiz) ikviena sūdzību saņēmēja atbildība ir vispirms darīt visu iespējamo, lai primāri novērstu tiešo apdraudējumu.

2. Ikviena iereģistrētā sūdzība noteiktajā kārtībā bez vilcināšanās tiek nodota direktoram vai atbildīgajam, kas izskata sūdzību pats vai, sarežģītākos gadījumos – nodod izskatīšanai Komisijā.

3.Direktors, atbildīgais par protokola izpildi vai Komisija izmeklē katru atsevišķu sūdzības gadījumu, vadoties no saņemtās informācijas, kā arī pēc savas iniciatīvas iegūstot nepieciešamos pierādījumus un papildus informāciju. Veiktajai apstākļu noskaidrošanai jābūt objektīvai, pamatotai, izsekojamai tās laikā, ja nepieciešams, var arī piesaistīt profesionāļu atbalstu. Disciplinārsods tiek piemērots proporcionāli pārkāpuma smagumam.

4. Ja sūdzības izskatīšanas laikā atklājas apstākļi, kas liecina par skolas darbinieka atbildību par Vadlīniju noteikumu pārkāpumu vai par tādu tiesību aizskārumu, kam ir administratīvi vai krimināli sodāma nodarījuma pazīmes, šāda sūdzība izskatāma tikai Komisijas sastāvā.

5. Ja izmeklēšanas rezultātā Komisija atklāj, ka pārkāpti Vadlīniju noteikumi, atbildīgā persona saucama pie disciplinārās atbildības, ja tai šāda atbildība piemērojama saskaņā ar Latvijas normatīvo aktu prasībām.

6. Ja veiktās izmeklēšanas rezultātā Komisijas rīcībā nonāk ziņas par iespējamu bērna tiesību aizskārumu, kam ir krimināli vai administratīvi sodāma pārkāpuma pazīmes, Komisija sagatavo rakstisku ziņojumu tiesībsargājošām institūcijām – Valsts policijai, Bērnu aizsardzības centrs.

7. Komisija izskata katru gadījumu atsevišķi; disciplinārsodu uzliek proporcionāli nodarījuma smagumam. Šo Vadlīniju noteikumu pārkāpums ir pielīdzināms darba kārtības noteikumu pārkāpumam Darba likuma izpratnē.

8. Lēmums par sūdzības izskatīšanas rezultātiem tiek pieņemts rakstiski un, ja iespējams, paziņots sūdzības iesniedzējam.

9. Par direktora un Vadlīniju izpildi atbildīgā lēmumu var pārsūdzēt Komisijai.

**Disciplinārsodi**

1. Par šo Vadlīniju noteikumu pārkāpumiem likumā noteiktajā kārtībā Komisija vainīgajai personai var piemērot kādu no šādiem disciplinārsodiem:

a. piezīme;

b. rājiens;

c. amatalgas samazināšana un laiku līdz 1 gadam ieturot līdz 20% no mēnesī izmaksājamās summas;

d. atlaišana no darba.

e. Persona var tik atstādināta no pienākumu veikšanas skolā bez darba samaksas saglabāšanas uz laiku, kamēr Komisija veic sūdzības izskatīšanu.

# *PIELIKUMS 2*

## **Rīgas Vingrošanas skolas incidentu lapa**

Nr.:\_\_\_\_\_\_\_\_\_\_\_\_\_\_\_\_\_\_\_\_

Notikuma datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iesaistītā bērna vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Citas iesaistītās personas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Notikušā apraksts**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Aizpildīja (vārds, uzvārds, paraksts):* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Notikušā izvērtējums:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Aizpildīja (vārds, uzvārds, paraksts):* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Veiktās darbības: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Aizpildīja (vārds, uzvārds, paraksts):* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pieņemtie lēmumi:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Aizpildīja (vārds, uzvārds, paraksts):* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# *PIELIKUMS 3*

## **RĪCĪBAS KODEKSS TRENERIM**

* Kā treniņos un sacensībās, tā arī ikdienā trenera uzvedībai un komentāriem ir jābūt pozitīviem un atbalstošiem, jo treneris ir paraugs sportistiem;
* Treneris respektē un ciena ikviena jauna cilvēka tiesības, cieņu un vērtību neatkarīgi no viņu vecuma, rases, ādas krāsas, etniskās, nacionālās vai sociālās izcelsmes, dzimuma, invaliditātes, valodas, reliģijas, politiskās vai citas pārliecības, bagātības, dzimšanas un jebkura cita statusa, seksuālās orientācijas vai kāda cits iemesla;
* Treneris rīkojas saskaņā ar noteikumiem un sportiskā garā māca to saviem sportistiem.
* Treneris nekad nepieļauj un izrāda neiecietību pret agresīvu, aizvainojošu vai nežēlīgu uzvedību vai valodu, izrāda savadīšanos, cieņu un profesionalitāti visiem, kas iesaistīti sportā: citiem treneriem, sportistiem, organizatoriem, vecākiem un skatītājiem.
* Treneris apzinās, ka sportisti trenējas un piedalās sacensībās prieka dēļ un uzvara ir tikai daļa no tā. Vienmēr atbalsta sportistu centienus, nemoralizējot un nekliedzot uz sportistu par kļūdīšanos vai par to, ka viņš nav bijis pirmais. Treneris savā darbā izmanto tikai pozitīvās disciplinēšanas metodes.
* Treneris ir atbildīgs, ka treniņu process atbilst sportistu spējām un vecumam, neignorē nevienu sportistu, viņa spēju un talantu attīstību, kā arī nepārslogojot talantīgos sportistus.
* Treneris pārliecinās, ka telpas un aprīkojums atbilst visiem drošības standartiem un ir atbilstoši sportistu vecuma īpatnībām un spējām.
* Treneris izrāda rūpes un uzmanību slimajiem un savainotajiem sportistiem. Uzklausa ārsta padomu par sportista gatavību trenēties vai piedalīties sacensībās.
* Treneris nekad nevērš seksuālus nodomus pret bērnu un neizmanto to savam personiskajam vai finansiālajam labumam, neiesaistās seksuālās attiecībās ar sportistiem, tostarp nepieļauj nepiedienīgus komentārus par bērnu, nepiedalās un nepieļauj nekādās verbālās, fiziskās vai seksuāli provokatīvajās spēlēs, nepieļauj nepiemērotus pieskārienus sportistiem;
* Treneris pārliecinās, ka izbraukumu un ceļojumu organizēšana uz sacensībām atbilst drošības standartiem un sportisti tiek pienācīgi uzraudzīti,;
* Treneris ciena sportistu privātumu, nenāk dušās un ģērbtuvēs (izņemot ārkārtēju situāciju), nepiedāvā palīdzību bērnu aprūpē, ja viņi visu var izdarīt paši;
* Treneris neiesaistās neatbilstošā sociālo mediju izmantošanā, tostarp neiesaista sportistus privātajās sarunās sociālajos medijos, un nekad nepublicē komentārus un attēlus, kas varētu apdraudēt vai kaitēt viņu labklājībai; nepublicē fotoattēlus un citu informāciju par sportistiem vai viņu ģimenēm viņu personīgajās lapās sociālajos tīklos (piemēram, Facebook, Instagram, utt., vai citās vietnēs;
* Treneris nekavējoties ziņo par notikušu bērna tiesību pārkāpumu vai informē par aizdomām par iespējamu pārkāpumu direktoram, BTA komandai.

# *PIELIKUMS 4*

## **RĪCĪBAS KODEKSS VECĀKIEM**

* Vecāks apzinās, ka bērns piedalās un sporto savam, ne vecāka priekam. Vecāks iedrošina bērnu sportot bez emocionāla vai fiziska spiediena izdarīšanas; (?)
* Vecāks nekliedz un nekritizē bērnu, ja viņš ir kļūdījies vai nav ieguvis vēlamo rezultātu.
* Vecāks koncentrējas uz bērna ieguldījumu un sasniegumiem, nevis uz viņa uzvaru vai zaudējumu;
* Vecāks respektē bērna privātumu, piemēram, bez trenera atļaujas neiet ģērbtuvē vai bez viņa piekrišanas neievietošu informāciju (foto, video) par viņu sociālajos tīklos;
* Vecāks ciena visus trenera un tiesnešu lēmumus, māca to arī bērnam;
* Vecāks nepieļauj agresīvu, aizvainojošu vai nežēlīgu uzvedību vai izteikumus, un nesamierinās ar līdzīgām citu darbībām attiecībā uz citiem bērniem, treneriem, tiesnešiem, skolas darbiniekiem vai citiem vecākiem;
* Vecāks nodrošina bērnam regulārus treniņu apmeklējumus, dalību sacensībās, kā arī obligāto padziļināto veselības pārbaužu veikšanu. Uzklausa ārsta ieteikumus par bērna veselību, gatavību trenēties un piedalīties sacensībās. Neliek trenēties vai piedalīties sacensībās slimam vai traumu guvušam bērnam;
* Vecāks pievērš uzmanību jebkādām problēmām vai bažām, kas saistītas ar viņa vai citu bērnu. Informē par bērnu drošību un labklājību treneri vai skolas vadību.
* Vecāks atturas no neatbilstošas sociālo tīklu izmantošanas, tostarp, fotogrāfiju vai komentāru izvietošanas par bērniem vai viņu ģimenēm savās personīgajās lapās sociālajos tīklos (piemēram, Facebook, Instagram, u.c. vai vietnēs) bez pašu bērnu un viņu vecāku atļaujas;
* Ciena katra bērna tiesības, cieņu un vērtību neatkarīgi no viņu vecuma, rases, ādas krāsas, etniskās, nacionālās vai sociālās izcelsmes, dzimuma, invaliditātes, valodas, reliģijas, politiskās vai citas pārliecības, bagātības, dzimšanas un jebkura cita statusa, seksuālās orientācijas vai kāda cits iemesla;
* Vecāks pieņem lēmumus, kas nekaitē bērnam, un vienmēr rīkojas ievērojot bērna labākās intereses.

# *PIELIKUMS 5*

## **RĪCĪBAS KODEKSS SPORTISTAM**

* Sportists piedalās treniņu procesā sava prieka un labuma pēc, nevis izdabājot trenerim vai vecākiem. Svarīgākais ir personīgā izaugsme un attīstība, maksimāli pilnveidojot savas spējas. Lūdz palīdzību vai nepieciešamo atbalstu vecākiem, ja jūtas pārslogots vai noguris treniņos, informē par to treneri.
* Sportista prioritātes: cieņa, personīgā izaugsme, pašcieņa vērtējamas augstāk par uzvaru.
* Sportists ciena citu sportistu tiesības, neskatoties uz viņu dotībām, sniegumu, dzimumu, valodu, piederību konkrētai kultūrai vai reliģijai.
* Ievēro skolas iekšējos noteikumus, respektē visus skolas darbiniekus, ciena viņu darbu.
* Sportists sadarbojas ar treneri, regulāri apmeklē treniņus. Respektē trenera un tiesnešu lēmumus.
* Sportists atbalsta godīgu sportu, ciena citus sportistus, izrāda līdzi jušanu un prieku par citu sportistu panākumiem, neizmanto verbālas un fiziskas provokācijas, tostarp seksuāli provokatīvus žestus vai izteicienus.
* Sportists nesit vai nenodara citu fizisku kaitējumu nevienam citam sportistam un nerīkojas tā, lai apkaunotu, pazemotu, apvainotu vai aizvainotu citus vai tiktu uzskatīts par iebiedētāju.
* Izbraukumos sportists apņemas vienmēr ievērot pavadošo pieaugušo norādījumus un padomus, nedoties prom bez pieaugušo informēšanas un saskaņojuma. Ievēro noteikumus, kas izstrādāti sportistu drošībai;
* Sportists rāda piemēru citiem, nelieto sportā aizliegtās vielas, tostarp nelieto alkoholu un narkotikas ( citas apreibinošas vielas), nelieto nepiedienīgus, rasistiskus, homofobiskus un citus diskriminējošus izteicienus;
* Sportists nekavējoties informē pieaugušos, ja ir bažas par savu vai cita sportista drošību;

## *PIELIKUMS 6*

## **Rīgas Vingrošanas skolas Bērnu tiesību aizsardzību komanda**

|  |  |
| --- | --- |
| Broņislavs Konstantinovičs | Direktors |
| Ilona Akmeņlauka | Izglītības metodiķe |
| Tatjana Stepulāne | Izglītības metodiķe |
| Arturs Mickevičs | Izglītības metodiķis |
| Māris Gorskis | Sporta treneris |
| Žanete Narkēviča | Sporta trenere |
| Nora Isadžanjana-Ponomarjova | Vecāku pārstāve |
| Aleksandra Belovzorova | Lietvedības pārzine |

1. [FIG (Fédération Internationale de Gymnastique) Policy and Procedures for safeguarding and protecting participants in gymnastics](https://www.gymnastics.sport/site/pdf/safeguarding/Policy%20and%20Procedures_Clean.pdf). [↑](#footnote-ref-2)
2. <https://gymnast.lv/dokumenti/>. [↑](#footnote-ref-3)
3. <https://cspv.colorado.edu/what-we-do/safeschools/> [↑](#footnote-ref-4)